Piegādes līgums
[bookmark: _Hlk186989883]par LIETOTAS M1 KATEGORIJAS VIEGLĀS PASAŽIERU AUTOMOBĪĻA PIEGĀDI 

Parakstīšanas datums ir pēdējā pievienotā drošā 
elektroniskā paraksta un tā laika zīmoga datums

SIA Form industrial (turpmāk – Pārdevējs), vienotais reģistrācijas numurs 50103656781  tās Valdes locekļa Gvido Kausa personā,  no vienas puses
un
SIA “Ādažu ūdens” (turpmāk –  Pircējs), vienotais reģistrācijas numurs 40003929148 tās valdes locekļa Aivara Dundura personā , no otras puses, 
Pārdevējs un Pircējs atsevišķi vai kopā saukti – Puse/Puses, pamatojoties uz iepirkuma “LIETOTAS M1 KATEGORIJAS VIEGLĀS PASAŽIERU AUTOMOBĪĻA PIEGĀDI”, identifikācijas Nr.AU2025/1  (turpmāk – Iepirkums) rezultātiem, noslēdz šādu līgumu (turpmāk – Līgums):

1. Līguma priekšmets 
1.1. Pārdevējs pārdod, bet Pircējs pērk  VW Caddy (marka, modelis) (turpmāk – automašīna), pamatojoties uz SIA “Ādažu ūdens” Iepirkumu komisijas 2025.gada 12.februāra lēmumu, atbilstoši Iepirkuma nolikuma prasībām, saskaņā ar Līguma, Līguma 1.pielikumā pievienoto Tehnisko specifikāciju (Tehniskā piedāvājuma) un Līguma 2.pielikumā pievienotā Pretendenta pieteikuma dalībai Iepirkumā noteikumiem. 

1. Līguma summa un norēķinu kārtība
0. Līguma summa, saskaņā ar Pretendenta pieteikumu dalībai Iepirkumā, ir 20000,00 EUR (divdesmit tūkstoši euro) t.sk. PVN 21% 3471,08 EUR (trīs tūkstoši četri simti septiņdesmit viens euro 08 centi).
0. Automašīnas cena ir norādīta Pretendenta pieteikumā dalībai iepirkumā un tajā ir ietvertas visas izmaksas, kas saistītas ar automašīnas piegādi, reģistrāciju Ceļu satiksmes drošības direkcijā (CSDD) ar piešķirtu atļauju piedalīties ceļu satiksmē. Cenā  ir ietverti nodokļi, nodevas, kā arī automašīnas  piegādes izdevumi līdz piegādes vietai, automašīnas maiņa neatbilstības gadījumā, un citas ar Līguma savlaicīgu un kvalitatīvu izpildi saistītās izmaksas.
0. Samaksu par faktiski piegādāto automašīnu Pircējs veic uz piestādītās pavadzīmes pamata, 10 (desmit) dienu laikā pēc automašīnas pieņemšanas - nodošanas akta abpusējas parakstīšanas un Pārdevēja pavadzīmes saņemšanas. Pilnu samaksu par automašīnu Pircējs veic pie nosacījuma, ka tas ir saņēmis automašīnas reģistrēšanas CSDD uz Pircēja vārda apliecinošu dokumentu. 
0. Līgumā noteiktais maksājums ir uzskatāms par izpildītu dienā, kad Pircējs ir veicis pārskaitījumu uz Pārdevēja norādīto bankas kontu. 

1. Automašīnas piegādes kārtība
1. Pārdevējs piegādā automašīnu Pircējam Gaujas ielā 16, Ādažos, Ādažu novadā, ne vēlāk kā 10 (desmit) dienu laikā pēc Līguma spēkā stāšanās, ievērojot Līguma un tā pielikuma noteikumus un iepriekš saskaņojot piegādes laiku ar Pircēju.
1. Automašīna ir uzskatāma par piegādātu dienā, kad Pušu pilnvarotās personas ir parakstījušas automašīnas pieņemšanas – nodošanas aktu.
1. Pārdevējs piegādā automašīnu tādā tehniskā stāvoklī, lai Pircējs to varētu lietot nekavējoties     bez jebkādiem ierobežojumiem. Automašīnai jāatbilst Līguma pielikumos noteiktajām prasībām, kvalitātes standartiem, tehniski normatīvajai dokumentācijai un automašīnai ir jābūt lietošanai drošai. 
1. Pārdevēja apliecinājumi un garantijas noteikumi
0. Pārdevējs apliecina, ka tam ir visas nepieciešamas atļaujas automašīnas pārdošanai.
0. Pārdevējs automašīnai nodrošina 19 (deviņpadsmit) mēnešus vai 120000 (viens simts divdesmit tūkstošus) km nobraukuma garantiju. Garantija iestājas pēc automašīnas  pieņemšanas - nodošanas akta abpusējas parakstīšanas.
0. Garantija ir spēkā, ja Pircējs ievēro automašīnas ražotāja noteiktos ekspluatācijas noteikumus un tā neattiecas uz automašīnas bojājumiem, kas radušies nepareizas automašīnas lietošanas rezultātā vai, lietojot automašīnu neatbilstoši lietošanas noteikumiem.
0. Ja Pircējs Līguma 4.2. punktā noteiktajā garantijas laikā automašīnai konstatē defektus un/vai bojājumus, tas nosūta Pārdevējam pretenziju. Pārdevējs izskata Pircēja iesniegto pretenziju ne vēlāk kā 5 (piecu) darba dienu laikā pēc pretenzijas saņemšanas un veic automašīnas diagnostiku un sagatavo un paraksta Defektu aktu, kurā vienojas ar Pircēju par defektu un/vai neatbilstības novēršanas kārtību un termiņiem.
0. Līguma 4.2.punktā norādītajā automašīnas garantijas laikā Pārdevējs bez maksas novērš piegādātās automašīnas bojājumus un trūkumus, nodrošinot remontu atbilstoši ražotāja noteiktajam vai nepieciešamības gadījumā apmainot to pret jaunu, Līguma noteikumiem atbilstošu automašīnu, 5 (piecu) darba dienu laikā no Defektu akta parakstīšanas dienas. 

1. Nepārvarama vara.
0. Puses neatbild par savu pienākumu neizpildi, ja tai par pamatu ir bijusi nepārvarama vara. Nepārvarama vara Līguma kontekstā ir notikums, kas liedz pildīt Līguma pienākumus un nebija iepriekš paredzams Līguma noslēgšanas laikā, un nav atbildīgās Puses izraisīts vai veicināts.
0. Puse, kurai kļuvis neiespējami izpildīt Līguma saistības vai Līguma pienākumu izpilde tiek apdraudēta Līguma 5.1.punktā minēto apstākļu dēļ, 24 (divdesmit četru) stundu laikā paziņo otrai Pusei par šādu apstākļu rašanos vai izbeigšanos, pieņemot sakaru pieejamību.
0. Pēc nepārvaramas varas apstākļu izbeigšanās Puses rakstiski vienojas par Līguma darbības termiņa pagarināšanu vai arī tā darbības izbeigšanu. Līguma darbības termiņš var tikt pagarināts uz laiku, kas vienāds ar laiku, uz kādu bija iestājušies nepārvaramas varas apstākļi. Ja nepārvaramas varas apstākļi ilgst vairāk kā vienu mēnesi, tad Puses rakstiski vienojas par turpmāko Līguma darbību vai tā pārtraukšanu, negaidot nepārvaramas varas apstākļu izbeigšanos.
1. Līguma darbības termiņš
1. Līgums stājas spēkā dienā, kad to parakstījušas abas Puses un ir spēkā līdz visu Līgumā minēto saistību pilnīgai izpildei.
1. Par Līguma grozījumiem un papildinājumiem, Puses vienojas rakstiski. Līguma grozījumi un papildinājumi ir Līguma neatņemama sastāvdaļa.

1. Citi noteikumi
2. Kādam no Līguma noteikumiem zaudējot spēku normatīvo aktu grozījumu gadījumā, Līgums nezaudē spēku tā pārējos punktos, un šajā gadījumā Pušu pienākums ir piemērot Līgumu atbilstoši Latvijas Republikā spēkā esošajiem normatīvajiem aktiem.
2. Neviena no Pusēm nedrīkst nodot savas tiesības, kas saistītas ar Līgumu un izriet no tā, trešajām personām bez otras Puses rakstiskas piekrišanas.
2. Ja kādai no Pusēm tiek mainīts juridiskais statuss, kādi Līgumā minētie Pušu rekvizīti vai Līgumā minētās Pušu kontaktpersonas, tad tā nekavējoties, bet ne vēlāk kā piecu darba dienu laikā rakstiski paziņo par to otrai Pusei. Šāds paziņojums kļūst saistošs otrai Pusei septītajā darba dienā pēc tā nosūtīšanas dienas.
2. Līgums ir sagatavots un parakstīts elektroniski ar drošu elektronisko parakstu. 
2. Līgumam tā noslēgšanas brīdī tiek pievienoti šādi pielikumi, kuri ir tā neatņemamas sastāvdaļas:
4. 1.pielikums – Tehniskā specifikācija (Tehniskais piedāvājums);
4. 2.pielikums – Pretendenta pieteikums dalībai iepirkumā.

1. Pušu rekvizīti un paraksti 

